मंजीत ने जीता 31 हजार रुपए का दंगल
गांवचुलियाना में नवमी के अवसर पर कुश्ती दंगल का आयोजन हुआ। दंगल में आसपास के गांव सहित दूसरे जिलों से पहलवानों ने अखाड़े में दांवपेंच दिखाए। कुश्ती दंगल में मुख्य अतिथि के रूप में उतर प्रदेश के मीरपुर जिले के डीसी रणधीर सिंह दूहन ने शिरकत की। उन्होंने कुश्तियों को बढ़ावा देते हुए सवा लाख रुपए का दान भी दिया। कुश्ती दंगल में 31 हजार रुपए के पहले ईनाम के लिए दो कुश्ती मुकाबले हुए। इसमें अमित पहलवान चुलियाना राहुल रेवाड़ी तथा चुलियाना निवासी मंजीत बलजीत बहादुरगढ़ के बीच मुकाबले हुए। इसमें मंजीत अमित ने अपने विरोधियों को पटखनी देकर पहले ईनाम जीते। पहले ईनाम की कुश्ती के लिए मुख्यअतिथि ने पहलवानों के हाथ मिलवाकर परिचय लेकर कुश्ती शुरू करवाई। 21 हजार ईनाम के लिए हुई कुश्ती में प्रवीन चुलियाना ने पवन छारा को हराकर कुश्ती अपने नाम की।
दंगल में हजारों रुपए के ईनाम की अन्य कुश्ती भी करवाई गई। दंगल में लड़कियों ने भी दमखम दिखाया। पानीपत से आई प्रियंका ने दिल्ली की पूजा को, ओलंपियन गीता फौगाट के बलाली गांव की सुमन ने सोनीपत की अंजली को हराकर अपने मुकाबले जीते। दंगल कमेटी ने मुख्यअतिथि सहित कई अन्य को सम्मानित किया। वहीं नवमी के अवसर पर छोटूराम अखाड़ा एवं मंदिर परिसर में भंडारा मेला लगा। मंदिर में गांव सहित दूसरे गांव से आए श्रद्घालुओं ने पूजा अर्चना करके मन्नते मांगी। इस अवसर पर नाहर पहलवान,रामबीर राठी,अशोक दूहन,रेफरी रमेश बोदा, सरपंच संदीप शर्मा, हरेन्द्र सरपंच, जयकंवार, धर्मे, प्रवीन जगदीश सहित अन्य ग्रामीण मौजूद थे।
शिविर में 125 यूनिट रक्त एकत्रित
दंगलके साथ-साथ रक्तदान शिविर का आयोजन किया गया इसमें 125 यूनिट एकत्रित किया गया। शिविर में ज्यादातर नौजवानों ने रक्तदान किया। शिविर में गांव के सरपंच संदीप शर्मा ने भी रक्तदान किया और अन्य ग्रामीणों को भी इसके लिए जागरूक किया। उन्होंने लोगों को जागरूक करते हुए कहा कि रक्तदान से हमारे शरीर में कोई नुकसान नहीं होता बल्कि हृदय रोगों से संबंधित फायदा भी मिलता है। शिविर संयोजक समाजसेवी कुलदीप ने कहा कि उनके द्वारा लगाया गया यह पहला शिविर है। अब भविष्य में भी वे अन्य गांवों में रक्तदान शिविरों का आयोजन करते रहेंगे। इस मौके पर मास्टर श्रीभगवान, डाॅ. राजू, राजबीर दुहन, बुजुर्ग हरि चंद, पहलवान हरबीर, जेई जयभगवान ने अहम भूमिका अदा की।
hin_Deva hin_Deva awa_Deva hin_Deva hin_Deva